Marvi Vallaste

Marvi Vallaste (sündinud 28. augustil 1983 Kärla alevikus Saaremaal) on eesti laulja. Ta lõpetas 1999. aastal Kärla Põhikooli, samal aastal lõpetas ta ka viiuliõpingud Kuressaare Muusikakoolis. Ta lõpetas 2003. aastal Kuressaare Gümnaasiumi ja 2008. aastal Georg Otsa nimelises Tallinna Muusikakoolis pop-jazzi eriala Kare Kauksi ja Mare Väljataga käe all. Suurem tuntus saabus, kui ta osales 2005. ja 2007. aasta sügishooajal Eesti Televisiooni saates "Kaks takti ette". 2008. aasta lõpus valisid Raadio Elmari kuulajad Vallaste aasta parimaks uueks tulijaks. 2010. aasta kevadel astus ta Vanemuises lavale lastemuusikali "Nukitsamees" Iti rollis, 2011.aasta sügisel lastemuusikalis "Kaunitar ja koletis" printsessi rollis. 2012. aasta kevadel osales Marvi Ott Leplandi taustalauljana Eesti Laul 2012 konkursil. Ballaadiga "Kuula" pääseti Eestit esindama Eurovisiooni lauluvõistlusele Bakuus, kus saavutati kõrge kuues koht. 2014. aasta kevadel osales ta Tanja Mihhailova taustalauljana Eurovisiooni lauluvõistlusel Kopenhaagenis. 2013. aasta sügisest osales Marvi Vallaste TV3 lustlikus telemängus "Me armastame Eestit" ansambli solistina. Vallaste on esinenud paljude ansamblitega Sügisjazzil (Tribute to Horace Silver 2005, Jõulujazzil (Sinatra 2011) ja ka Jazzkaarel (Ajavares, 2007). Ta on teinud koostööd Estonian Dream Big Bandi, Eesti Kaitseväe orkestri, Politsei- ja Piirivalve bigbändi ja orkestriga. Ta on esinenud Eesti Päevadel koos Raul Vaigla ja Jaak Sooäärega Hamburgis Saksamaal.[viide?] 2009. aastal esines ta Eesti Vabariigi aastapäeva kontserdil Brüsselis koos Tallinna Jazzkvartetiga (Siim Aimla, Peedu Kass, Virgo Sillamaa).[viide?] Marvi Vallaste on olnud selliste ansamblite ja lauljate nagu Tanel Padar & The Sun, Terminaator, Ines, Traffic, Lenna, Tanja Mihhailova, Luisa Värk, Ithaka Maria, Janne Saar, Liisi Koikson ja Vaikne Esmaspäev taustalaulja. Ta kuulub taustalauljana Ott Leplandi bändi. LP "Armastuslaul rändlinnule" (kevad 2008, ans. Ajavares) "Koos nii hea" (detsember 2008; koostöös Fred Kriegeri ja Stig Rästaga) "Kuhu unenäod saata" (2008, duett Kristjan Kasearu & Paradise Crew) "See tüdruk" (mai 2009; loo autorid Stig Rästa ja Fred Krieger) "Homme hommikul" (jaanuar 2010; sõnade autor Jaan Pehk) Vanemuise lastemuusikali "Nukitsamees" CD (märts 2010 Olav Ehala) "Have You Forgotten" (2012 duett koos ans. Lone Eskimos) "Overnight" (märts 2014; ansambliga Würffel, Autorid: Kaspar Kalluste/ Erki Pärnoja) "Angel" (juuni 2014; ans. Würffel, autorid: Kaspar Kalluste/ Marvi Vallaste) "Coffee" (aprill 2014; ans. Würffel, autorid: Kaspar Kalluste/ Taavi Paomets) "I'll Take You There" (juuni 2014; ans. Würffel, autorid: Kaspar Kalluste/ Mikk Tammepõld) EP Würffel "Overnight" (2014 Vaakum) Tema elukaaslane on Rait Potisepp. Marvi Vallaste osales 2014. aasta Eurovisiooni lauluvõistlusel, olles lapseootel. Kaks takti ette neljanda saate tutvustus. Publik.ee, 26. oktoober 2007 Marvi Vallaste valiti parimaks uueks muusikuks. Elu24, 5. detsember 2008 Marvi Vallaste mängib "Nukitsamehes" Itit. Õhtuleht.ee, 8. jaanuar 2010 Marvi Vallaste uus singel räägib kurvast tüdrukust[alaline kõdulink]. Publik.ee, 25. mai 2009 Marvi Vallastel ilmus uus singel. Kuula lugu!. Delfi, 20. jaanuar 2010 Eurovisionile läheb taas beebiootel laulja – Marvi Vallaste. Õhtuleht, 11. aprill 2014 "Marvi Vallaste kontsertide info". "Ilmatüdruk Marvi Vallaste". Naisteleht. 10. oktoober 2008. "Marvi Vallaste valiti parimaks uueks muusikuks". Elu24. 5. detsember 2008. "Marvi Vallaste fännab Ameerikat". Nädal. 13. märts 2009. Eveli Makko (13. juuni 2009). "Vallaste «Reporteris» tagasi". Õhtuleht. "Viira ja Vallaste löövad kaasa "Eesti laulu" finaalis". Meie Maa. 21. veebruar 2012. "Marvi Vallaste: Eurovisionilt sain motivatsiooni enda leidmiseks". Saarte Hääl. 2. juuni 2012.